BRATSBERG - Nyere og svært tiltalende enebolig i sveitserstil. Rolig og barnevennlig bel. i blindvei. Garasje. - Krogsveen
Fasade og garasje. Frodig og pent opparbeidet hage
Barnevennlig hage på baksiden av huset.
Påkostet kjøkkeninnredning fra kvalitetsleverandøren Strai
Veranda i 2. etasje med flott utsikt over Gjerpensdalen
Hagen er rikt beplantet. God oppbevaringsplass på loftet over garasje.
Fin uteplass mot sydvest med utgang fra spisestuen. Her er det formiddags- og ettermiddagssol.
Fin skiferlagt uteplass mot nordvest. Her er det sol til ca kl. 2130 på sommeren
BRATSBERG - Nyere og svært tiltalende enebolig i sveitserstil. Rolig og barnevennlig bel. i blindvei. Garasje.
BRATSBERG - Nyere og svært tiltalende enebolig i sveitserstil. Rolig og barnevennlig bel. i blindvei. Garasje.: BRATSBERG - Nyere og svært tiltalende enebolig i sveitserstil. Rolig og barnevennlig bel. i blindvei. Garasje.
Boligen har en svært attraktiv beliggenhet i veletablert boligområde på Bratsberg. Barnevennlig område med lekekamerater i alle aldre, og den ligger rolig og tilbaketrukket i blindvei. Flott utsikt mot Gjerpensdalen. Det er kort avstand til barnehage, skoler (både Bratsbergkleiva og Skauen skole) samt kort gange til idrettsanlegget på Storm IF. Det finnes dagligvareforretninger i området (både Kiwi Frogner og SPAR Toppen), og det er flotte turområder rett utenfor døra.
Bratsbergkleiva barneskole og Menstad Ungdomsskole. Kort avstand også til Skauen private skole (både barne- og ungdomsskole). Det finnes også flere barnehager i området, deriblandt Barnehagen Gregorius i umiddelbar nærhet). Dersom skole- og barnehagetilbud er av betydning for kjøpet, må interessenter selv undersøke dette med kommunen.
Bratsberghavna 6, 3714 Skien
Gnr. 63, bnr. 787 i Skien kommune.
Eiet tomt på 723 kvm. Tomten er skrånende og rikt beplantet med blomsterbed, busker og trær og med hekk i tomtegrense mot naboer. Fine uteplasser på flere sider av boligen, og her kan man flytte seg etter solen. Sol fra tidlig morgen til ca kl. 21:00 på sommeren. Gruset oppkjørsel og gårdsplass og trapp i steinutførelse til boligen. Det medfølger en koselig lekestue.
Garasje på ca. 22 kvm. BRA. Uinnredet loftsrom over garasjen med adkomst fra hagen. Perfekt til vinterlagring av hagemøbler mm.
Hovedplan 87 kvm:
Hall, bad og vaskerom, soverom, spisestue, stue og kjøkken.
2. etasje 51 kvm.
Loftstue, bad og 3 soverom. I tillegg kommer praktisk lagerrom med lav takhøyde (ikke målbart areal).
Vedlagte plantegninger er ikke målbare. De oppgitte arealer er hentet fra rapport datert 31.07.2018 utført av Takstforum Telemark AS. Arealene er beregnet og rom er definert etter dagens faktiske bruk, uavhengig av hva som er godkjent av bygningsmyndighetene.
Innbydende familiebolig med gjennomgående god standard, og svært god planløsning. Moderne bolig med balansert ventilasjonsanlegg og montert sentralstøvsuger, og samtidig gjennomført i sveitserstil med særpreg og stort detaljnivå. Her er det utskjæringer over vinduer, forseggjort listverk og border som er markert i mørkere farge og karakteristiske mønekryss.
Romslig hall med inngang til bad og praktisk vaskerom. Her er det også egen inngang fra utsiden. Spisestue med utgang til terrasse og nyere og og smakfullt kjøkken med kvalitetsinnredning fra Strai kjøkken. God spiseplass på kjøkkenet. Videre er det soverom på hovedplan og det er lys og fin stue med utgang til fin uteplass mot nordvest.
Fin loftstue med utgang til luftebalkong. Herfra er det flott 180-graders utsikt over Gjerpensdalen. Videre er det 3 soverom i 2. etasje samt romslig flislagt bad. I tillegg svært praktisk bod/oppbevaringsplass.
Inngangsparti/hall:
Inngangsparti/hall med fliser og varmekabler på gulv. Klassisk tapet på vegger og det er takess i himling. Tofløyet håndverkslaget utgangsdør med glass som gir god lysinngang. Skap og god garderobeplass i gangen.
Kjøkken med god spiseplass og her er det morgensol og utsikt mot Gjerpensdalen. Nyere og flott kjøkkeninnredning fra Strai med god skap- og benkeplass. Takhøy innredning med integrerte hvitevarer og porselensservant med eksklusivt batteri. Malte gulv og tapet på vegger. Takess i himling. Skyvedører mot spisestuen.
Romslig og fin spisestue som "husets midtpunkt". Moderne innredet med malte gulv og på vegger er det eksklusiv papirtapet fra Sandberg i hele huset, bortsett fra én vegg med panel i stua. Takess i himling. Her er det utgang til fin og lun uteplass med med formiddags- og ettermiddagssol. Antikk tofløyet dør mellom stuene. Utgang til uteplass også her, og denne uteplassen er mot nordvest med ettermiddags- og kveldsol (ca 21:30 på sommeren). I tillegg er det praktisk loftstue som gir ekstra tv-stue og/eller lekerom for barna. Her er det utgang til luftebalkong med flott utsikt og sol fra tidlig morgen.
Det er flislagt bad med varmekabler i begge etasjer. Bad på hovedplan har dusjkabinett, toalett og innredning med skap og servant. Bad i 2. etasje med hjørnebadekar, toalett og servantskap. God skapplass. Praktisk vaskerom innenfor badet på hovedplan. Her er det innredning og egen inngang som er svært praktisk med f.eks. sølete barn etter barnehage.
Totalt er det 4 soverom i boligen. Ett soverom på hovedplan og tre soverom i boligens 2. etasje. Soverommene har heltre furugulv, og tapet på veggene. Takess i himling.
Oppbevaring/lagringsplass:
God oppbevaringsplass i boligen. Det er en romslig bod i 2. etasje hvor man har god oppbevaringsplas og som selger bl.a. har fryser mm. I tillegg er det garasje på 22 kvm. BRA og her er det svært god lagringsplass på loftet.
Fine uteplasser rundt boligen, så her kan man flytte seg etter solen. Ved inngangspartiet og fra luftebalkongen i 2. etasje har man sol fra tidlig morgen, og her er det fint med morgenkaffen. Utenfor spisestuen er det treplatting og her er det formiddags- og ettermiddagssol, mens man har kveldssolen utenfor stuen. Her er det lagt skiferheller.
Det er montert peisovn i stuen. Forøvrig elektrisk oppvarming ved panelovner og varmekabler. Dersom beboelsesrom ikke har vegg- eller fastmonterte varmekilder ved visning følger dette heller ikke med.
Eiendommen overdras fri for pengeheftelser med unntak av dagboknr 4160, tinglyst 18.03.2004; Eier har rett til bruk av fellesarealet på gnr. 63/796, og man har plikt til vedlikehold. Fellesarealet eies av alle beboerne på boligfeltet med 1/16 til hver bolig.
Eiendommen er regulert til boligformål i henhold til reguleringsplan for Bratsberghavna Nord datert 22.06.2000 med tilhørende reguleringsbestemmelser.
Skap i gangen, vaskerom og på soverom medfølger boligen.
Kommunale avgifter er kr 18.109,- for inneværende år. I dette inngår gebyr for vann, avløp, renovasjon, feiing/tilsyn og eiendomsskatt.
Boligen har en årlig forsikringspremie på ca kr 2.450,-
Velavgift er kr 100,- pr. år. (kr. 500,-/år dersom man ikke bidrar med plenklipp av lekeplass).
Boligen er tilknyttet Altibox (Viken Fiber) som leverandør av kabel-tv og har avgift på ca kr 500,- pr. mnd. Tv-tuner/dekoder medfølger ikke, men boksen på veggen blir stående.
Total kjøpesum inkl. gebyrer/avgifter og evt. øvrige kostnader ved kjøp til prisantydning: kr. 4.705.972,-